wickkiey/tamil-wikipedia-chunked huggingface dataset:
# கிர் மாடு

## தோற்றமைப்பு

- இதன் தோல் செவ்வலை நிறத்தில் மிருதுவாக இருக்கும்.
- சில வகை கிர் பசுக்களுக்கு வெள்ளை புள்ளிகள் இருக்கும்.
- இதன் தலை பெரியதாகவும், நெற்றி விரிவடைந்ததாகவும், கண்கள் அரை தூக்கத்தில் இருப்பது போல் தோற்றம் அளிக்கும்.
- காதுகள் நீண்டு சுருண்டு இருக்கும்.
- எடை : 310-335. கிலோ.
# கிர் மாடு

## இதர குறிப்புகள்

- முதல் ஈத்துக்கு தயாராகும் நாட்கள் - 1550.
- ஈத்து இடைவெளி - 520 நாட்கள்.
- நாளொன்றுக்கு பால் கறக்கும் திறன் : 10-18 லிட்டர்.
- நன்மை செய்யக்கூடிய கொழுப்புச்சத்து-4.4%
# தலைமைச் செயலகம் (தமிழ்நாடு)

பல செயல்களை மேற்கொள்ளும் எந்த ஒரு (அரசு/ அரசு சாரா) அமைப்பும் தன் செயல்களை அல்லது செயலகங்களை ஒருங்கிணைக்கும் ஒரு தலைமைச் செயலகத்தைக் கொண்டிருக்கும். தமிழ்நாட்டைப் பொறுத்தளவில் ”தலைமைச் செயலகம்” என்பது அது **தமிழ்நாடு அரசின் தலைமைச் செயலக**த்தையே குறிக்கும்.  
தமிழக அரசின் தலைமைச் செயலகம் சென்னை புனித ஜார்ஜ் கோட்டையில் செயல்படுகிறது. இச்செயலகத்தில் தான் தமிழக அரசின் செயல்பாடுகள் தொடங்குகின்றன.
ஒவ்வொரு மாநிலமும் தனக்கான சொந்த செயலகத்தை கொண்டிருக்கும் இதுவே மாநில நிர்வாகத்தின் நரம்பு மண்டலமாக செயல்படுகிறது இது மாநில அரசாங்கத்தின் பல்வேறு துறைகளை கொண்டுள்ளது அரசியல் ரீதியாக அமைச்சர்களை தலைவர்களாகவும் நிர்வாக ரீதியாக செயலர்களை தலைவராக கொண்டிருக்கும் தலைமைச் செயலர் ஒட்டுமொத்த மாநில செயலகத்திற்கும் தலைவராக இருக்கிறார் ஒரு செயலர் இரண்டு அல்லது அதற்கு மேற்பட்ட துறைகளுக்கும் தலைவராக இருக்கிறார்
மாநில செயலகத்தின் செயல்பாடுகள்:  
செயலகம் என்பது ஒரு பணியாளர் முகமது மக்களுக்கான கொள்கைகளை செயல்படுத்துவதில் நிர்வாக துறைகளுக்கு ஆலோசனை வழங்குகிறது
இது அமைச்சர்கள் தங்களுடைய பங்குகளை முழுவதுமாக செயலாற்ற உதவுவதே இதன் அடிப்படை வேலையாகும்
1. மாநில அரசாங்கத்தின் கொள்கைகள் மற்றும் திட்டங்கள் போன்றவற்றை தீர்மானித்தல்
2.மாநில அரசாங்கத்தின் கொள்கைகள் மற்றும் திட்டங்களை ஒருங்கிணைத்தல் 3.மாநில அரசாங்கத்தின் வரவு செலவு திட்டத்தை தயாரித்தல் மற்றும் பொதுச் செலவுகளின் மீது கட்டுப்பாடுகள் விதித்தல் 4.விதிகள் மற்றும் ஒழுங்கு முறைகள் போன்றவற்றை கட்டமைத்தல் 5.நிறுவனங்கள் மூலம் கொள்கைகள் மற்றும் திட்டங்களை நடைமுறைப்படுத்துதல் மற்றும் மேற்பார்வை இடுதல்
6.கொள்கைகளின் அமலாக்கத்தின் விளைவுகளை பரிசீலனை செய்தல் மாநிலம் மற்றும் மத்திய அரசாங்கத்துடன் தொடர்புகளை பராமரித்தல் திறன் வாய்ந்த நிர்வாக அமைப்புகளை மேம்படுத்துவதற்கான நடவடிக்கைகளை தொடங்கி வைத்தல்
7.அமைச்சர்கள் மாநில சட்டமன்றங்களில் பதிலளிக்க வேண்டிய கேள்விகள் மற்றும் பொறுப்புணர்வுகளுக்காக உதவி செய்தல் 8.துறைகளின் தலைமையை நியமித்து வேலைகளின் விளைவு ஊதிய நிர்வாகம் போன்றவற்றை கவனித்தல்
9.மாநில அரசாங்கத்தின் சிந்தனை களஞ்சியமாக செயல்படுதல்
10.மாநிலத்தின் நிதியில் நிலைமைகளை கூடுமானவரை மேம்படுத்துவதற்கான நடவடிக்கைகளில் ஈடுபடுதல் 11.மக்களிடமிருந்து குறைகள் மேல்முறையீடுகள் போன்றவற்றை பெற்று அதனை சரி செய்தல்.
# தலைமைச் செயலகம் (தமிழ்நாடு)

## தலைமைச் செயலர்

தமிழக அரசின் தலைமைச் செயலர் அல்லது தலைமைச் செயலாளர் என்பவர் தமிழகத்தில் தமிழக அரசின் கீழ் பணிபுரியும் ஒரு மூத்த 'இந்திய ஆட்சிப் பணி' அலுவலர் ஆவார். இவர் தமிழக அரசின் அனைத்துப் பணிகளுக்கும் பொறுப்பு ஆவார்.
தலைமைச் செயலாளர் பொதுவாக ஒரு மூத்த இந்திய ஆட்சிப் பணித்துறை அதிகாரியாக உள்ளார்
விதிவிலக்காக பொதுப்பணித்துறையில் தலைமை பொறியாளர் தலைவராக விளங்குகிறார்.
# தலைமைச் செயலகம் (தமிழ்நாடு)

## பல்வேறு துறைச் செயலர்கள்

தமிழக அரசு நிருவாகத்தில் பல்வேறு துறைகள் உள்ளன. இத் துறைகளுக்குத் தனித்தனியாகவோ அல்லது ஒன்றுக்கு மேற்பட்ட துறைகளுக்கு ஒன்று சேர்ந்தோ தனித் தனிச் செயலர்கள் இருப்பர். இச்செயலர்கள் நேரடியாக ஒவ்வொரு மாவட்ட ஆட்சியரிடமும், தத்தம் துறை அலுவலர்களிடமும் தொடர்பிலிருப்பர்.
# தலைமைச் செயலகம் (தமிழ்நாடு)

## தமிழக அரசு நிருவாகத்தின் துறைகளில் சில

- 1. ஆதி திராவிடர் மற்றும் பழங்குடியினர் நலத்துறை.
- 2. விவசாயத்துறை.
- 3. கால்நடை, பால்வளம், மாறும் மீன் வளத்துறை.
- 4. பிற்படுத்தப்பட்டோர், மிகவும் பிற்படுத்தப்பட்டோர் மற்றும் சிறுபான்மையர் நலத்துறை.
- 5. கூட்டுறவு, உணவு மற்றும் நுகர்வோர் நலத்துறை.
- 6. வணிக வரி மற்றும் பதிவுத்துறை.
- 7. சுற்றுச் சூழல் மற்றும் வனத்துறை.
- 8. நிதித் துறை.
- 9. சட்டத் துறை.
- 10. நகராட்சி நிருவாகம் மற்றும் குடிநீர் வழங்கு துறை.
- 11. பொதுப் பணித் துறை.
- 12. உடல்நலம் மற்றும் குடும்ப நலத்துறை.
- 13. மின் ஆற்றல் துறை.
- 14. உயர் கல்வித் துறை.
- 15. உள்துறை.
- 16. தொழில் துறை.
- 17. வருவாய்த் துறை.
- 18. போக்குவரத்துத் துறை.
# தலைமைச் செயலகம் (தமிழ்நாடு)

## செயலர்களின் நிலைகள்

துறைச் செயலர்களில் முதன்மைச் செயலர்கள் அத் துறைக்கு முழுப் பொறுப்பு ஆவர்; நேரடியாக அத் துறையின் அமைச்சரின் கீழ் செயல்படுவர். இவர்கள் இந்திய ஆட்சிப் பணித் தேர்வு பெற்றுப் பின் சார் ஆட்சியாளர்களாகவோ, கூடுதல் மாவட்ட ஆட்சியாளர்களாகவோ அல்லது அதற்கு இணையான பணிகளிலோ நன்கு அனுபவம் பெற்ற பின் மாவட்ட ஆட்சியாளர்களாக அல்லது அதற்கு இணையான பணிகளில் நன்கு அனுபவம் பெற்றவர்களாக இருப்பர்.  
இவர்களுக்கு அடுத்தபடியாக கூடுதல் செயலாளர்கள் அல்லது இணைச் செயலாளர்கள் இருப்பர். இவர்களும் இந்திய ஆட்சியியல் மற்றும் நிருவாகவியலில் மிகுந்த திறமை மிக்கவர்களாக இருப்பர்.  
இவர்களுக்கு அடுத்தபடியாக துணைச் செயலர்கள் இருப்பர். இவர்கள் இந்திய ஆட்சிப் பணித் தேர்வுகளில் தேர்வு பெற்ற பின் சில பயிற்சிகளுக்குப் பின்னர் பணியமர்த்தப்படுவர்.
# இந்தியப் பொருளாதாரப் பணி

இந்திய ஒன்றிய அரசுப்பணியாளர் தேர்வாணையம் நடத்தும் பல்வேறு தேர்வுகளில் இந்தியப் பொருளாதாரப் பணிக்கான தேர்வுகளும் அடங்கும். இந்திய ஆட்சிப் பணி, இந்தியக் காவல் பணி போன்று **இந்தியப் பொருளாதாரப் பணி**த் (IES - Indian Economic Service) தேர்வு எழுதித் தேர்வு பெறுபவர்கள், அரசுடைமை வங்கி மேலாளரில் தொடங்கி, இந்திய ரிசர்வ் வங்கியின் ஆளுநர் வரையான பதவிகளில் பணியமர்த்தப்படுவார்கள்.
# இந்தியத் தொலைத்தொடர்புப் பணி

இந்திய ஒன்றிய அரசுப்பணியாளர் தேர்வாணையம் நடத்தும் தேர்வுகளில் இந்திய ஆட்சிப் பணி, இந்தியக் காவல் பணி போன்று **இந்தியத் தொலைத்தொடர்புப் பணி**க்கான (*Indian Telecommunication Service - ITS*) தேர்வுகளும் அடக்கம். இத்தேர்வுகளில் தேர்வானவர்கள் நேரடியாக நடுவண் அரசின் தொலைதொடர்புத் துறையில் பணியாற்றுவதோடு முழுமையும் இந்திய அரசுக்குச் சொந்தமாக அத்துறையின் கீழ் இயங்கும் பிஎஸ்என்எல் மற்றும் மகாநகர் டெலிகாம் நிகாம் லிமிடட் (எம்டிஎன்எல்) போன்ற தொலைதொடர்பு நிறுவனங்களில் வேற்றுப்பணியில் (deputation) பணி புரிகின்றனர். துவக்கத்தில் துணை கோட்டப் பொறியாளர் (ADET- Assistant Divisional Engineer Telecom) நிலையிலுள்ள பணியில் அமர்த்தப்படுவர்.
# ஈப்போ

**ஈப்போ** (ஆங்கிலம்: *Ipoh*; மலாய்: *Ipoh*; சீனம்: *怡保*; ஜாவி: إڤوه); மலேசியா, பேராக் மாநிலத்தின் தலைநகரம்; கிந்தா ஆற்றின் கரைகளில் அமைந்துள்ள ஒரு மாநகரம் ஆகும். 'மலேசியாவில் மிகவும் சுத்தமான நகரம்' என்று போற்றப்படும் இந்த நகரம், கோலாலம்பூர் மாநகரத்தில் இருந்து வடக்கே 180 கி.மீ; பினாங்கு, ஜார்ஜ் டவுன் மாநகரத்தில் இருந்து தெற்கே 123 கி.மீ; தொலைவில் அமைந்துள்ளது.  
2021-ஆம் ஆண்டு புள்ளி விவரங்களின்படி, ஈப்போவின் மக்கள் தொகை 1,022,240. அந்த வகையில், அதிக மக்கள் தொகை கொண்ட மலேசிய மாநகரங்களில் நான்காவது இடத்தைப் பெறுகிறது.  
ஈப்போ நகரத்தைச் சீன மொழியில் பாலோ *(Paloh)* என்று அழைக்கிறார்கள். 'பாலோ' என்றால் ஈயத்தைத் தோண்டி எடுக்கப் பயன்படுத்தப்படும் ’எக்கி’ என்று பொருள். ”கோடீஸ்வரர்களின் சொர்க்க பூமி” எனும் அடைமொழியும் இந்த நகரத்திற்கு உண்டு. இங்கே உணவுப் பொருட்களின் விலையும் குறைவு. மலிவான விலையில் பொருட்கள் கிடைக்கும் இடம் என்று பெருமையாகச் சொல்லப் படுவதும் உண்டு.
# ஈப்போ

## சொற்பிறப்பியல்

19-ஆம், 20-ஆம் நூற்றாண்டுகளில் ஈப்போ பெரும் வணிகத் தளமாகப் புகழ் பெற்று விளங்கியது என்பதற்குப் பல வரலாற்றுச் சான்றுகள் உள்ளன. ’இப்போ’ (*Eppo*) எனும் சொல் மலேசியப் பூர்வீகச் சொல் ஆகும். **இப்போ** எனும் சொல் மறுவி **ஈப்போ** என்று இப்போது அழைக்கப் படுகிறது.
# ஈப்போ

## வரலாறு

19-ஆம் நூற்றாண்டில் ஈப்போவில் வெள்ளீயம் பெரும் அளவில் தோண்டி எடுக்கப்பட்டது. சீனாவில் இருந்து இலட்சக் கணக்கான சீனர்கள் ஈப்போவில் குடியேறினர். இந்தியாவின் பல மாநிலங்களில் இருந்தும் ஆயிரக் கணக்கானோர் வாணிகம் செய்ய வந்தனர். குஜராத்தியர்கள் கம்பளம், பட்டுத் துணிகள், படுக்கை விரிப்புகள் போன்றவற்றை வியாபாரம் செய்ய ஈப்போவிற்கு வந்தனர்.  
பர்மியர்கள் வைரம், மாணிக்கக் கற்களை விற்க வந்தனர். தாய்லாந்து மக்கள் பட்டுத் துணிகளை எடுத்து வந்தனர். அதன் காரணமாக மலேசியாவில் மிகவும் புகழ் பெற்ற நகரமாக ஈப்போ விளங்கியது. ஒரு கட்டத்தில் மலேசியாவின் இரண்டாவது பெரிய நகரமாகவும்; ஆங்கிலேயர்களின் தலையாய நிர்வாகத் தலமாகவும் இருந்தது.
# ஈப்போ

## வரலாறு

### கோப்பேங் நகரம்

1820-ஆம் ஆண்டில் கிந்தா ஆற்றுக் கரையோரம் அமைந்திருந்த ஈப்போ ஒரு சிறிய கிராமமாக இருந்தது. அப்போது அது புகழ் பெற்று இருக்கவில்லை. ஈப்போவிற்குத் தெற்கே 20 கி.மீ. தொலைவில் கோப்பேங் எனும் ஒரு நகரம் இருந்தது. அந்த நகரம்தான் அந்தக் காலத்தில் மிகவும் புகழ் பெற்றதாக விளங்கியது.  
ஆனால், இப்போது நிலைமை மாறி விட்டது. இப்போது இந்தக் கோப்பேங் நகரம் மக்கள் நடமாட்டம் குறைந்து அமைதியாக இருக்கிறது. ஆனால், ஈப்போ தலைநகரமாக மாறி விட்டது.  
ஈப்போவைப் புகழ் பெறச் செய்தவர்களில் முக்கியமானவர் சர் பிராங்க் சுவெட்டன்காம் *(Sir Frank Swettenham)*. இவர் மேற்கு மலேசியாவில் பெரிய மாற்றங்களைச் செய்தவர். மலேசியாவில் பல சாலைகளுக்கு இவருடைய பெயர் வைக்கப் பட்டுள்ளது. இவர்தான் ஈப்போவிற்கு ஒரு புதுப் பொலிவை வழங்கியவர் ஆகும்.
# ஈப்போ

## வரலாறு

### ஆங்கிலேய நிறுவனங்கள்

20-ஆம் நூற்றாண்டின் தொடக்கத்தில் பல பிரித்தானிய நிறுவனங்கள் ஈப்போவில் வியாபார மையங்களைத் தொடங்கின. அதனால் ஈப்போ நகரம் புகழ் பெறத் தொடங்கியது. 1902-ஆம் ஆண்டு இந்தியாவின் 'சார்ட்டர்ட் வங்கி', 'ஆத்திரேலியா-சீனா' நிறுவனம் போன்ற பிரபலமான வங்கிகள் ஈப்போவில் தங்கள் அலுவலகங்களைத் தொடங்கின.  
அதற்கு அடுத்து *ஈஸ்டர்ன் ஸ்மெல்ட்டிங் கம்பனி* தனது அலுவலகத்தைத் தொடங்கியது. இந்தக் கட்டத்தில் *போட்லி அன் கோ.*; *ஏ.எச். விட்டேக்கர் அன் கோ.*; *சார்ட்டர்ட் அக்கவுண்டண்ட்ஸ் எவட் அன் கோ.*; *Estate Visiting Agents Milne & Stevens* போன்ற பங்கு வர்த்தக நிறுவனங்களும் செயல்படத் தொடங்கின.
# ஈப்போ

## வரலாறு

### உலக மக்களின் பார்வை

உலகிலேயே மிகப் பெரிய ஈயப் பள்ளத்தாக்கு பேராக் மாநிலத்தில் இருந்த கிந்தா பள்ளத்தாக்கு ஆகும். இங்கு ஈயம் இருப்பது கண்டுபிடிக்கப் பட்டதும் உலக மக்களின் பார்வை அங்கே திரும்பியது.  
ஆயிரக் கணக்கான மக்கள் செல்வந்தர்களாகும் நோக்கத்தில் அங்கு குவியத் தொடங்கினர். சந்தர்ப்பங்களைப் பயன்படுத்திக் கொண்டு, பலர் பெரும் பணக்காரர்கள் ஆனார்கள். ஈப்போ நகரமும் வளப்பம் அடைந்தது.
# ஈப்போ

## வரலாறு

### ஈப்போ நியூ டவுன்

1920-ஆம் ஆண்டுகளில் ஈப்போ ஒரு மாபெரும் ஈயப் பட்டணமாக உருவெடுத்தது. செல்வந்தர்களான சீனர்கள் சிலர் ஈப்போ நகரை மேம்படுத்துவதில் தீவிரம் காட்டினர். அவர்களில் ஒருவர்தான் 'யாவ்-தெட்-சின்' *(Yau Tet Shin)* எனும் செல்வந்தர் ஆவார். இவர் *நியூ டவுன்* எனும் புதிய ஈப்போ நகரைத் தோற்றுவித்தார். ஈப்போ நகரை கிந்தா ஆறு இரண்டாகப் பிரிக்கின்றது. மேற்குப் பகுதியில் பழைய நகரமும் கிழக்குப் பகுதியில் புதிய நகரமும் இருக்கின்றது.  
இந்தக் காலகட்டத்தில் தமிழ்நாட்டுக் காரைக்குடியில் இருந்து பல தமிழர்கள் ஈப்போவிற்கு வந்தனர். அவர்கள் சீனர்களின் ஈய வாணிகத்திற்குப் பல வகைகளில் பண உதவிகள் செய்தனர். அதன் மூலம் அவர்கள் வட்டி வசூல் செய்தனர். பின் நாளில் இவர்கள் தான் நகரத்தார்கள் அல்லது செட்டியார்கள் என்று அழைக்கப்பட்டனர். உள்நாட்டு வங்கிகளுக்குப் பண உதவி செய்யும் அளவிற்கு இவர்கள் செல்வாக்குப் பெற்றனர் என்பது குறிப்பிடத்தக்கது.
# ஈப்போ

## வரலாறு

### ஈப்போ நகரத்தார்

நகரத்தார் எனும் சமூகத்தவர் ஈப்போவில் வாழ்ந்தனர். பெரும் பணக்காரர்கள் என்று ஆங்கிலேயர்களே போற்றும் அளவுக்கு அவர்கள் சீரும் சிறப்பும் பெற்று வாழ்ந்தனர். ஒரு கட்டத்தில் கிந்தா பள்ளத்தாக்கின் பணச்சுழற்சியே இவர்களின் ஆதிக்கத்தின் கீழ்தான் இருந்தது.  
ஈப்போ நகரத்தார்கள் பற்றி ஒரு தனி வரலாறே இருக்கின்றது. இப்போது ‘லிட்டில் இந்தியா’ என்று அழைக்கப்படும் லகாட் சாலை, இரும்புச் சாமான்கள் விற்கப்படும் ஜாலான் பெண்டகாரா, புருவ்ஸ்டர் சாலை போன்றவை நகரத்தார்களின் ஆதிக்கத்தில் இருந்தவை. செட்டித் தெரு என்று ஒரு தனிச் சாலையே இருந்தது.
# ஈப்போ

## வரலாறு

### ஜப்பானியர் படையெடுப்பு

1941-ஆம் ஆண்டு டிசம்பர் மாதம் 15-ஆம் தேதி ஜப்பானியர்கள் ஈப்போவின் மீது படை எடுத்தனர். ஜப்பானியர்களின் ஆட்சி காலத்தில் பேராக் மாநிலத்தின் தலைமைப் பட்டணமாக ஈப்போ அறிவிக்கப்பட்டது. அதற்கு முன்னர் தைப்பிங் எனும் நகரம் தான் பேராக் மாநிலத்தின் தலைப் பட்டணமாக இருந்தது.
# ஈப்போ

## வரலாறு

### ஈப்போவில் ஜப்பானியர்

1942-ஆம் ஆண்டு ஜப்பானியர்கள் தங்களின் *பேராக் சு செயிச்சோ* *(Perak Shu Seicho)* எனும் ஜப்பானிய நிர்வாகத்தை ஈப்போவில் நிறுவினர். ஈப்போ ஜப்பானியர்களின் நேரடி ஆட்சியின் கீழ் வந்தது.  
அப்போது அதன் தலைமை அலுவலகம் செயிண்ட் மைக்கல் பள்ளியில் *(St. Michael's Institution)* இருந்தது. இந்தப் பள்ளியில் தான் ஜப்பானியர்கள் பல கொடுமைகளைச் செய்தனர். பல நூறு பேர் கொல்லப்பட்டதாகவும் அறியப் படுகிறது.
# ஈப்போ

## புவியியல்

### இட விளக்கவியல்

ஈப்போ நகரம், மலேசியாவின் தலைநகரமான கோலாலம்பூர் மாநகரில் இருந்து 200 கி.மீ. வடக்கே உள்ளது. வடக்கு-தெற்கு நெடுஞ்சாலை வழியாகவும் ஈப்போ நகரத்தை அடையலாம். ஈப்போ மாநகரம் கிந்தா பள்ளத்தாக்கின் நடு மையத்தில் அமைந்து உள்ளது.  
ஈப்போ நகரத்தைக் கிந்தா ஆறு இரு பெரும் பிரிவுளாகப் பிரிக்கின்றது. இந்தக் கிந்தா ஆற்றுடன் சுங்கை பிஞ்சி, சுங்கை பாரி எனும் இரு துணை ஆறுகளும், ஈப்போ நகரில் இணைந்து கொள்கின்றன.
# ஈப்போ

## புவியியல்

### சுண்ணாம்புக் குன்றுகள்

ஈப்போ நகரத்தைச் சுற்றிலும் சுண்ணாம்புக் குன்றுகளும் சுண்ணாம்பு மலைகளும் நிறைய உள்ளன. சுண்ணாம்பு மலைகள் குடையப்பட்டு அங்கிருந்து சுண்ணாம்பு கற்கள் வெட்டி எடுக்கப் படுகின்றன. அவை சிமெண்ட் தயாரிக்க உதவுகின்றன. ஈப்போவைச் சுற்றிலும் சிமெண்ட் ஆலைகள் உள்ளன.
# ஈப்போ

## புவியியல்

### தட்பவெப்ப நிலை

ஈப்போவின் தட்ப வெப்ப நிலை வெப்பமண்டல மழைக்காடுகளால் தீர்மானிக்கப்படுகிறது. தட்ப வெப்ப நிலையில் அதிகமான மாற்றங்கள் இல்லை. அதன் சராசரி தட்ப வெப்ப நிலை 30° செல்சியசு ஆகும். ஓர் ஆண்டிற்கு 2340 மி,மீ மழை பொழிகிறது. நவம்பர் மாதத்தில் மிகையான மழை பொழிவும் பிப்ரவரி மாதத்தில் குறைவான மழை பொழிவும் காணப்படுகிறது.
# ஈப்போ

## நிருவாகம்

பேராக் மாநிலத்தின் மந்திரி பெசார் அல்லது பேராக் மாநில முதல்வராக சரானி முகமது *(Saarani Mohammad)* உள்ளார். இவர் 10 டிசம்பர் 2020 தொடங்கி பதவியில் உள்ளார். இவருக்கு முன்னர் அகமட் பைசால் அசுமு *(Ahmad Faizal Azumu)* என்பவர் பதவியில் இருந்தார். இவர் 13 மார்ச் 2020 தொடங்கி 5 டிசம்பர் 2020 வரையில் பதவியில் இருந்தார்.  
அதற்கும் முன்னதாக டத்தோ ஸ்ரீ டாக்டர் சாம்பிரி அப்துல் காதீர் *(Dr. Zambry Abdul Kadir)* என்பவர் பொறுப்பில் இருந்தார். இவர் பங்கோர் தீவு சட்டமன்ற உறுப்பினரும் ஆவார். இவர் பேராக் மாநிலாத்தின் 12-ஆவது மந்திரி பெசார். இவருக்கு முன்னதாக முகமது நிஜார் ஜமாலுடின் *(Mohammad Nizar Jamaluddin)* என்பவர் மந்திரி பெசாராகப் பதவி வகித்தார்.
# ஈப்போ

## நிருவாகம்

### ஈப்போ மாநகர மன்றம்

ஈப்போ மாநகரம் ஈப்போ மாநகர மன்றத்தினால் (மலாய்: *Majlis Bandaraya Ipoh*) ஆட்சி செய்யப்படுகிறது. டத்தோ ருமாசி பகரின் *(Datuk Rumaizi Baharin)* என்பவர் மாநகர மன்றத்தின் மேயராகப் பதவி வகிக்கிறார்.  
ஈப்போ மாநகரம் இரு நாடாளுமன்றத் தொகுதிகளைக் கொண்டது.  
- **ஈப்போ பாராட்** *(Ipoh Barat)* - 'மேற்கு ஈப்போ தொகுதி'
- **ஈப்போ தீமோர்** *(Ipoh Timur)* - 'கிழக்கு ஈப்போ தொகுதி'  
*ஈப்போ பாராட்* நாடாளுமன்றத் தொகுதிக்கு மாண்புமிகு **எம். குலசேகரன்** *(M. Kulasegaran)* மக்களவை உறுப்பினராக இருக்கின்றார்.
# ஈப்போ

## நிருவாகம்

### சரி சமமான உரிமைகள்

மலேசியாவில் எம். குலசேகரன் ஒரு புகழ்பெற்ற வழக்குரைஞர். 2004-ஆம் ஆண்டு மக்களவைக்குத் தேர்வு செய்யப்பட்டார். இந்தியர்களுக்குச் சரி சமமான உரிமைகள் வழங்கப்பட வேண்டும் என்று போராட்டம் நடத்தி வருகிறார். இந்துக் கோயில்கள் உடைக்கப் படுவதைத் தடுத்து நிறுத்துவதில் முன்னெடுப்பு செய்கிறார்.  
*ஈப்போ தீமோர்* நாடாமன்றத் தொகுதிக்கு **சூ கியோங் சியோங்** *(Su Keong Siong)* என்பவர் மக்களவை உறுப்பினராக இருக்கின்றார். இவர்கள் இருவரும் ஜனநாயக செயல் கட்சியைச் சேர்ந்தவர்கள். இருவரும் மலேசிய மக்களிடம் செல்வாக்கு பெற்ற தலைவர்கள் ஆவர்.
# ஈப்போ

## நிருவாகம்

### ஈப்போ மாநகர மன்றம்

ஈப்போ நகராண்மைக் கழகம் முன்பு ஈப்போ நகர மன்றம் என்று அழைக்கப் பட்டது. 27 மே மாதம் 1988-இல் மாநகர் தகுதியைப் பெற்றது. ஈப்போ மாநகர் மன்றம் *(Ipoh City Council)* என்று அழைக்கப் படுகிறது. மாநகர் முதல்வர் அல்லது மேயர் அவர்களை டத்தோ பண்டார் என்று அழைக்கிறார்கள்.
# ஈப்போ

## நிருவாகம்

### ஈப்போ மாநகர் முதல்வர்கள்

| எண் | முதல்வர் | தொடக்கம் | நிறைவு |  |
| --- | --- | --- | --- | --- |
| 1 | உமர் அபு | 27 மே 1988 | 31 மே 1993 |  |
| 2 | இசுமாயில் சா புடின் | 1 சூன் 1993 | 31 டிசம்பர் 1994 |  |
| 3 | அகமது சலே சரிப் | 2 சனவரி 1995 | 31 டிசம்பர் 1997 |  |
| 4 | தலாத் உசைன் | 1 பிப்ரவரி 1998 | 2 டிசம்பர் 2002 |  |
| 5 | சிராசுதீன் சாலே | 3 டிசம்பர் 2002 | 15 ஏப்ரல் 2004 |  |
| 6 | அசன் நவாவி அப்துல் ரகுமான் | 1 மே 2004 | 23 சூலை 2006 |  |
| 7 | முகமது ராபியாய் மொக்தார் | 24 சூலை 2006 | 5 சூன் 2008 |  |
| 8 | ரோசிடி அசிம் | 23 சூலை 2008 | 2 சனவரி 2014 |  |
| 9 | அருன் ராவி | 2 சனவரி 2014 | 30 சூன் 2015 |  |
| 10 | சம்ரி மேன் | 1 சூலை 2015 | 1 சூலை 2019 |  |
| 11 | அகமது சுவைதி | 1 சூலை 2019 | 31 மார்ச் 2020 |  |
| 12 | ருமாசி பகரின் | 1 ஏப்ரல் 2020 | பதவியில் உள்ளார் | } |
# ஈப்போ

## நிருவாகம்

### ஈப்போ மாநகர் மன்றத்தின் பிரிவுகள்

1. நிர்வாக மேம்பாட்டுப் பிரிவு *(Jabatan Pentadbiran dan Pembangunan Organisasi)*
1. சுகாதாரப் பிரிவு *(Jabatan Kesihatan)*
1. உரிமம், ஒழுங்கு நடவடிக்கைப் பிரிவு *(Jabatan Perlesenan dan Penguatkuasaan)*
1. தகுதி நிர்ணயப் பிரிவு *(Jabatan Penilaian)*
1. பொறியியல் பிரிவு *(Jabatan Kejuruteraan)*
1. திட்டமிடல் பிரிவு *(Jabatan Perancang)*
1. நிதிப் பிரிவு *(Jabatan Kewangan)*
1. நிலக்காட்சிப் பிரிவு *(Jabatan Landskap)*
1. சமூகப் பொதுநலப் பிரிவு *(Jabatan Hal Ehwal Komuniti)*
1. கட்டிடங்கள் பிரிவு *(Jabatan Bangunan)*
1. ஒருங்கிணைந்த சேவைப் பிரிவு *(Pejabat OSC)*
1. நகர சிறப்புத் திட்ட மேம்பாட்டுப் பிரிவு *(Pejabat Pembangunan Projek Khas Bandaraya)*
# ஈப்போ

## நிருவாகம்

### மாநகர்க் கிளை அலுவலகங்கள்

- தஞ்சோங் ரம்புத்தான்
- பெர்ச்சாம்
- ஜெலாப்பாங்
- தம்பூன்
# ஈப்போ

## மக்கள் தொகை

ஈப்போ மாநகரம் மலேசியாவின் நான்காவது பெரிய நகரமாக உள்ளது. 2021-ஆம் ஆண்டு புள்ளி விவரங்களின்படி, ஈப்போவின் மக்கள் தொகை 1,022,240.  
ஈப்போ நகரத்தில் சீனர்கள் ஆதிக்கம் அதிகம் என்பது குறிப்பிடத்தக்கது. அத்துடன் தமிழர்களையும் இங்கே அதிகமாகக் காணலாம். மலேசியாவில் தமிழர்கள் அதிகமாக வாழும் இடங்களில் ஈப்போவும் ஒன்று. ஈப்போவில் தமிழர்களும் சீனர்களும் மிகவும் நெருங்கிப் பழகி வாழ்கின்றனர்.
# ஈப்போ

## மக்கள் தொகை

### 1892 ஈப்போ மக்கள் தொகை

- ஆங்கிலேயர் - 80
- சீனர்கள் - 39,513
- மலாய்க்காரர்கள் - 14,950
- இந்தியர்கள் - 2,645
# ஈப்போ

## மக்கள் தொகை

### 1901 ஈப்போ மக்கள் தொகை

- சீனர்கள் - 93,003
- மலாய்க்காரர்கள் - 18,273
- இந்தியர்கள் - 6,284
# ஈப்போ

## மக்கள் தொகை

### புந்தோங் இந்தியர்கள்

நூற்றுக் கணக்கான தமிழர்கள் சீனப் பெண்களைத் திருமணம் செய்து கொண்டுள்ளனர். மலேசியாவில் அதிகமாகத் தமிழர்கள் வாழும் நகரங்களில் ஈப்போ இரண்டாவது இடம் வகிக்கிறது. புறநகர்ப் பகுதியான புந்தோங்கில் இனவாரியாகத் தமிழர்கள் தான் முன்னிலையில் இருக்கிறார்கள்.  
மலேசியாவில் ஈப்போ புந்தோங் சட்டமன்றத் தொகுதியில் தான் இந்தியர்களின் வாக்கு எண்ணிக்கை 46 விழுக்காடாக இருக்கிறது. 2010 ஆம் ஆண்டின் மக்கள் தொகை புள்ளி விவரங்களின் படி ஈப்போவில் 110,024 இந்தியர்கள் வாழ்கின்றனர் என்பது தெரிய வருகிறது.  
இவர்களில் கணிசமான அளவில் சீக்கியர்களும் இருக்கின்றனர். மலேசியாவில் அதிகமாகச் சீக்கியர்கள் வாழும் இடம் ஈப்போ புந்தோங் ஆகும். ஏறக்குறைய 4000 சீக்கியர்கள் இங்கு இருக்கிறார்கள்.  
**2010 ஆம் ஆண்டு எடுக்கப்பட்ட புள்ளி விவரங்கள்**
| இனங்கள் | மக்கள் தொகை | விழுக்காடு |  |
| --- | --- | --- | --- |
| சீனர்கள் | 270,165 | 44.11% |  |
| மலாய்க்காரர்கள் | 253,592 | 38.55% |  |
| இந்தியர்கள் | 110,024 | 14.07% |  |
| மற்றவர்கள் | 19,989 | 3.04% | } |  
ஈப்போவில் வெளிநாட்டுத் தொழிலாளர்கள் அதிகமாக வேலை செய்ய வந்துள்ளனர். வங்காள தேசத் தொழிலாளர்கள் தான் மிகுதியாகத் தொழிற்சாலைகளில் வேலை செய்கின்றனர்.  
இவர்களில் சிலர் உள்நாட்டுப் பெண்களுடன் பழகி அவர்களைத் தங்கள் நாட்டிற்கு அழைத்துச் சென்றனர். அது ஒரு சமூகப் பிரச்னையாக மாறியது. அரசாங்கம் தலையிட்டு வங்காள தேசத் தொழிலாளர்களை மலேசியாவிற்குள் கொண்டு வருவதை தற்காலிகமாக நிறுத்தி வைத்தது.
# ஈப்போ

## குறிப்பிடத்தக்க நபர்கள்

ஈப்போவில் பிறந்து உலக அரங்கில் பலர் அரசியல், சமூகம், கலை, விளையாட்டுத் துறைகளில் தடம் பதித்துள்ளனர். இந்தியர்கள் சிலர், இன்றும் மக்கள் மனதில் அழியாத இடங்களையும் பிடித்துள்ளனர். அவர்களில் மிக முக்கியமானவர்கள் சீனிவாசகம் சகோதரர்கள்.  
இவர்கள் ஈப்போவில் புகழ் பெற்ற தமிழர்கள். டி. ஆர். சீனிவாசகத்தின் முழுப் பெயர் சீனிவாசகம் தர்ம ராஜா. இவர் தன்னுடைய சகோதரர் எஸ்.பி. சீனிவாசகத்துடன் இணைந்து 1953-இல் மக்கள் முன்னேற்றக் கட்சியை (*People’s Progressive Party (PPP)*) உருவாக்கினார்.  
பின்னர் அக்கட்சியின் தலைவராகவும் பொறுப்பு ஏற்றார். எஸ்.பி. சீனிவாசகத்தின் முழுப் பெயர் சீனிவாசகம் ஸ்ரீ பத்மராஜா.
# ஈப்போ

## குறிப்பிடத்தக்க நபர்கள்

### எஸ்.பி.சீனிவாசகம்

ஈப்போவின் வரலாற்றை மாற்றி அமைத்த தலைவர்களில் டத்தோ ஸ்ரீ எஸ்.பி.சீனிவாசகம் ஒருவராகக் கருதப் படுகிறார். **எஸ்.பி** என்று மக்களால் அன்பாக அழைக்கப்பட்ட இவர் டி.ஆர். சீனிவாசகத்தின் சகோதரர் ஆவார். மலேசியாவில் மிகவும் புகழ்பெற்ற அரசியல் தொடர்பான நீதிமன்ற வழக்குகளில் இவர் வாதாடி உள்ளார்.  
அந்த வகையில் 1964-ஆம் ஆண்டு நடைபெற்ற அமைச்சர் ரகுமான் தாலிப் லஞ்ச ஊழல் வழக்கு மிக முக்கியமானதாகும். ரகுமான் தாலிப் அப்போது மலேசியாவின் கல்வி அமைச்சராக இருந்தார். அந்த வழக்கில் ரகுமான் தாலிப் தோல்வி கண்டார். அவருடைய அமைச்சர் பதவியில் இருந்து நீக்கம் செய்யப்பட்டார். பின்னர் ரகுமான் தாலிப் நோயுற்று இறந்து விட்டார்.
# ஈப்போ

## குறிப்பிடத்தக்க நபர்கள்

### மெங்லெம்பு நாடாளுமன்றத் தொகுதி

சீனிவாசகம் அவர்கள், ஈப்போ மெங்லெம்பு நாடாளுமன்றத் தொகுதியின் மக்களவை உறுப்பினராகச் சேவை செய்தவர். சுங்கை பாரி சட்டமன்றத் தொகுதியின் பிரதிநிதியாகவும் சேவை ஆற்றியவர்.  
எஸ்.பி. சீனிவாசகம் ஒரு மிகச் சிறந்த வழக்குரைஞர். ஒரு கட்டத்தில் இவருக்கு நீதிபதி பணியும் வழங்கப்பட்டது. ஆனால், அதை அவர் மறுத்து விட்டார். பின்னர் ஆளும் பாரிசான் நேசனல் கட்சியுடன் இணைந்தார். அதனால் ஈப்போ மக்களிடையே மனக் கசப்புகள் உருவாகின.  
அதன் பின்னர் ஈப்போ அரசியலில் பற்பல மாற்றங்களும் ஏற்பட்டன. இவருக்கு 1964-ஆம் ஆண்டு டத்தோ விருதும் 1972-ஆம் ஆண்டு டத்தோ ஸ்ரீ விருதும் வழங்கப் பட்டது. 1975 ஜூலை 4-ஆம் தேதி மாரடைப்பினால் காலமானார். அவரின் சேவையைப் பாராட்டி ஈப்போவில் ஒரு சாலைக்கு அவரின் பெயர் வைக்கப்பட்டு உள்ளது.
# ஈப்போ

## குறிப்பிடத்தக்க நபர்கள்

### சிபில் கார்த்திகேசு

புகழ்பெற்ற சிபில் கார்த்திகேசு எனும் பெண் போராளி ஜப்பானிய ஆட்சி காலத்தில் ஜப்பானியருக்கு எதிராகப் போராடினார். ஜப்பானியருக்கு எதிராக ஓர் இயக்கம் ஈப்போ, பாப்பான் போன்ற இடங்களில் 1943–1944 களில் இயங்கி வந்தது. அந்த இயக்கத்தில் காயம் பட்டவர்களுக்குச் சிபில் கார்த்திகேசுவும் அவருடைய கணவரும் உதவிகளைச் செய்து வந்தனர்.  
இதை அறிந்த ஜப்பானியர்கள் அவர்களைக் கைது செய்தனர். மிருகத்தனமாகச் சித்ரவதைகள் செய்தனர். இரண்டாம் உலகப் போர் முடிந்த பின்னர் ஆங்கிலேயர்கள் அவரை இங்கிலாந்திற்கு கொண்டு சென்றனர். அங்கே அவருக்கு வாழ்நாள் மருத்துவம் செய்யப்பட்டது.  
ஐக்கிய் இராச்சியத்தின் குடிமக்களின் வீரத்துக்கு அளிக்கப்படும் விருதுகளில் இரண்டாம் உயரிய விருதான 'ஜார்ஜ் பதக்கம்' அவருக்கு வழங்கப்பட்டது.
# ஈப்போ

## குறிப்பிடத்தக்க நபர்கள்

### டத்தோ மிச்சல் இயோ

ஈப்போவில் பிறந்து உலக அரங்கில் பலர் அரசியல், சமூகம், கலை, விளையாட்டு என்று பல துறைகளில் தடம் பதித்துள்ளனர். அவர்களில் முக்கியமானவர் டத்தோ மிச்சல் இயோ *(Dato Michelle Yeoh)*. இவர் 1962-ஆம் ஆண்டு ஆகஸ்டு மாதம் 6-ஆம் தேதி ஈப்போவில் பிறந்தார்.  
ஜேம்ஸ் பாண்ட் படங்களான  
- *Tomorrow Never Dies*
- *Memoirs of a Geisha*
- *The Mummy: Tomb of the Dragon Emperor*  
போன்ற படங்களில் நடித்து உலகளாவிய நிலையில் புகழ் பெற்றவர் ஆவார்.  
இவருடைய தந்தை ஒரு வழக்குரைஞர். பின்னர் அரசியல்வாதியாக மாறினார். மிச்சல் இயோ தன்னுடைய பள்ளி வாழ்க்கையை ஈப்போ கான்வெண்ட் பள்ளியில் தொடங்கினார். 15-ஆவது வயதில் இங்கிலாந்திற்குச் சென்று அங்கு தொடர்ந்து படித்தார்.  
1983-இல் அவருடைய 21-ஆவது வயதில் மலேசிய அழகு ராணியாகத் தெரிவு செய்யப் பட்டார். அவருக்குப் பேராக் சுல்தான் டத்தோ விருது வழங்கிக் கௌரவித்துள்ளார். 2007=ஆம் ஆண்டு பிரான்சு அரசாங்கம் செவாலியர் விருது வழங்கியது.  
தன்னுடைய கணவர் டிக்சன் பூன் என்பவரிடம் இருந்து விவாகரத்து பெற்று இப்போது ஹாங்காங்கில் வாழ்ந்து வருகிறார்.
# ஈப்போ

## குறிப்பிடத்தக்க நபர்கள்

### எம். எஸ். மெய்யப்பச் செட்டியார்கள்

1940-ஆம் ஆண்டுகளில் ஈப்போவில் **எம்.எஸ்.எம்.எம்.** எனும் பெயரில் ஒரு வங்கி செயல் பட்டு வந்தது. அதை எம். எஸ். மெய்யப்பச் செட்டியார்கள் என்று அழைக்கப்படும் சகோதரர்கள் இருவர் நடத்தி வந்தனர். அந்த வங்கியின் தலைமையகம் அப்போது காரைக்குடியில் இருந்தது.  
இரண்டாம் உலகப் போர் நிதிக்கு எம்.எஸ்.எம். குடும்பத்தைச் சேர்ந்தவர்கள் 10,000 ரூபாய் நன்கொடை வழங்கினர். அக்காலத்தில் அது பெரும் தொகையாகும். மலாயாவுக்கு வந்த நகரத்தார்கள் பொதுவாகத் தங்களுடைய மனைவிமார்களை அழைத்து வருவதில்லை.
# ஈப்போ

## குறிப்பிடத்தக்க நபர்கள்

### திருமதி. சொக்கலிங்கம் செட்டியார்

அந்தப் பாரம்பரிய வழக்க முறையை மாற்றி அமைத்தவர் திருமதி. சொக்கலிங்கம் செட்டியார். 1933-ஆம் ஆண்டு தன் கணவருடன் ஈப்போ வந்தார். அதன் பின்னர் நகரத்தார் தம் மனைவி பிள்ளைகளை அழைத்து வரத் தொடங்கினர்.  
அவ்வாறு வந்த அவர்களுடைய பேரப் பிள்ளைகள் பலர் தமிழகத்திற்குத் திரும்பிச் செல்லவில்லை. ஈப்போவிலேயே தங்கிவிட்டனர். வழக்குரைஞர்கள, மருத்துவர்கள், ஆசிரியர்கள் போன்ற பணிகளைச் செய்து வருகின்றனர். சமயத் தொண்டுகளும் செய்து வருகின்றனர்.
# ஈப்போ

## பண்பாடு

### காரைக்குடி மாளிகைகள்

ஈப்போ செட்டித் தெருவில் தமிழகத்தின் காரைக்குடி பகுதியில் உள்ள மாளிகைகளைப் போன்ற பல வீட்டு மனைகள் இன்றும் உள்ளன. அவை செட்டித் தமிழர்களின் வரலாற்றுச் சுவடுகளைப் படம் பிடித்துக் காட்டுகின்றன. இந்தக் கட்டிடங்களில் பலவற்றைச் சீனர்கள் விலை கொடுத்து வாங்கி விட்டனர்.  
வரிசை வரிசையாக இருந்த காரைக்குடி மனைகள் இப்போது சீனர்களின் வியாபார வணிகத் தளங்களாக மாற்றம் கண்டுள்ளன. 1969-ஆம் ஆண்டு மலேசியாவில் ஓர் இனக் கலவரம் நடைபெற்றது.  
அதைத் தொடர்ந்து காரைக்குடித் தமிழர்கள் பலர் தத்தம் வீடுகளை விற்று விட்டுத் தமிழகம் திரும்பினர். சீனர்கள் மிகக் குறைந்த விலையில் அந்த வீடுகளை வாங்கிக் கொண்டனர்.
# ஈப்போ

## பண்பாடு

### பட மேடைகள்

ஈயம் மிகுதியாகத் தோண்டி எடுக்கப் பட்ட காலத்தில் ஈப்போ நகரத்தில் அதிகமான எண்ணிக்கையில் படமேடைகள் திரையரங்குகள் உருவாகின. தமிழ்ப் படங்களுக்கு என்று ஓடியன் *(Odion),* கிரேண்ட் *(Grand)* போன்ற திரை அரங்குகள் கட்டப்பட்டன.  
தி லைப் ஒப் மகாத்மா காந்தி *(The Life of Mahatma Gandhi)* எனும் படம் ஈப்போ ஓடியன் படமேடையில் 31 மே 1941-ஆம் தேதி திரையிடப் பட்டது. அதைக் காண ஈப்போ மக்கள் திரண்டு நின்றனர். அதைப் பற்றி ’தி ஸ்ட்ரைட்ஸ் டைம்ஸ்’ நாளிதழ் ஒரு நீண்ட செய்தியையும் வெளியிட்டது.  
புந்தோங் வாழ் தமிழர்களுக்குக் குளோரி *(Glory)* படமேடையும் கட்டப்பட்டது. இப்போது அந்தக் குளோரி படமேடை இல்லை. அந்த இடத்தில் புந்தோங் மக்கள் மண்டபம் கட்டப்பட்டு உள்ளது. தமிழர்களின் திருமண, கலாசார நிகழ்ச்சிகள் அங்கு நடைபெறுகின்றன.
# ஈப்போ

## பண்பாடு

### கேளிக்கை அரங்குகள்

ஈப்போ நகரில் பணம் புரண்ட காலத்தில் நூற்றுக் கணக்கான கேளிக்கை அரங்குகள் இருந்தன. அவற்றுக்கு மலேசியாவின் பல பகுதிகளில் இருந்து மக்கள் வந்தனர். 1970-களில் உலகச் சந்தையில் ஈய விலை சரிந்து போனது.  
அதனால் பெரும்பாலான ஈப்போ வாழ் மக்கள் வேறு இடங்களுக்குப் புலம் பெயர்ந்தனர். சில வெளிநாட்டு நிறுவனங்கள் தங்களின் தயாரிப்புகளை அண்டை நாடுகளுக்கு மாற்றிக் கொண்டன. அதனால் வேலை வாய்ப்புகளும் பாதிக்கப்பட்டன. பெரும்பாலான ஈப்போ இளைஞர்கள் வெளி மாநிலங்களுக்குச் செல்கின்றனர்.  
கோலாலம்பூர், சிங்கப்பூர் போன்ற மாநகரங்களுடன் ஈப்போ நகரத்தினால் போட்டிப் போட இயலவில்லை. இருப்பினும் மலேசியாவிலேயே ”மிகவும் சுத்தமான நகரம்” எனும் அடைமொழியுடன் ஈப்போ சிறப்பிடம் பெறுகிறது.
# ஈப்போ

## கிந்தா மாவட்ட தமிழ்ப்பள்ளிகள்

பேராக்; கிந்தா மாவட்டத்தில் *(Kinta District)* 17 தமிழ்ப்பள்ளிகள் உள்ளன. அவற்றில் 3,447 மாணவர்கள் பயில்கிறார்கள். 343 ஆசிரியர்கள் பணியாற்றுகிறார்கள். இந்தப் பட்டியலில் ஈப்போ மாநகரில் உள்ள தமிழ்ப்பள்ளிகளும் அடங்கும்.  
| ABD2158 | தஞ்சோங் ரம்புத்தான் | SJK(T) Tanjong Rambutan | **தஞ்சோங் ரம்புத்தான் தமிழ்ப்பள்ளி** | 31250 | தஞ்சோங் ரம்புத்தான் | 237 | 27 |  |
| --- | --- | --- | --- | --- | --- | --- | --- | --- |
| ABD2159 | ஈப்போ | SJK(T) Kerajaan Ipoh | **ஈப்போ அரசினர் தமிழ்ப்பள்ளி** (ஈப்போ) | 30200 | ஈப்போ | 281 | 29 |  |
| ABD2160 | ஈப்போ | SJK(T) St Philomena Convent | **பிலோமினா தமிழ்ப்பள்ளி** (ஈப்போ) | 30100 | ஈப்போ | 390 | 31 |  |
| ABD2161 | ஈப்போ | SJK(T) Perak Sangeetha Sabah | **சங்கீத சபா தமிழ்ப்பள்ளி** (ஈப்போ) | 30100 | ஈப்போ | 193 | 15 |  |
| ABD2163 | புந்தோங் | SJK(T) Methodist | **மெதடிஸ்ட் தமிழ்பள்ளி** (ஈப்போ) | 30100 | புந்தோங் | 112 | 15 |  |
| ABD2164 | ஈப்போ | SJK(T) Chettiars | **செட்டியார் தமிழ்ப்பள்ளி** (ஈப்போ) | 30200 | ஈப்போ | 334 | 24 |  |
| ABD2166 | கம்போங் சிமி | SJK(T) Kg. Simee | **கம்போங் சிமி தமிழ்ப்பள்ளி** (ஈப்போ) | 31400 | ஈப்போ | 197 | 19 |  |
| ABD2167 | குனோங் ராபாட் | SJK(T) Gunong Rapat | **குனோங் ராப்பாட் தமிழ்ப்பள்ளி** (ஈப்போ) | 31350 | ஈப்போ | 117 | 14 |  |
| ABD2168 | மெங்லெம்பு | SJK(T) Menglembu | **மகிழம்பூ தமிழ்ப்பள்ளி** (ஈப்போ) | 31450 | மெங்லெம்பு | 323 | 25 |  |
| ABD2169 | பத்து காஜா | SJK(T) Changkat | **சங்காட் தமிழ்ப்பள்ளி** (பத்து காஜா) | 31000 | பத்து காஜா | 260 | 28 |  |
| ABD2170 | துரோனோ | SJK(T) Tronoh | **துரோனோ தமிழ்ப்பள்ளி** | 31750 | துரோனோ | 58 | 12 |  |
| ABD2173 | சிம்மோர் தோட்டம் | SJK(T) Ladang Chemor | **சிம்மோர் தோட்டத் தமிழ்ப்பள்ளி** | 31200 | சிம்மோர் | 101 | 13 |  |
| ABD2174 | சங்காட் கிண்டிங் தோட்டம் | SJK(T) Ladang Changkat Kinding | **சங்காட்டு கிண்டிங் தோட்டத் தமிழ்ப்பள்ளி** (தஞ்சோங் ரம்புத்தான்) | 31250 | தஞ்சோங் ரம்புத்தான் | 42 | 10 |  |
| ABD2175 | கிளேபாங் | SJK(T) Klebang | **கிளேபாங்_தமிழ்ப்பள்ளி** (சிம்மோர்) | 31200 | சிம்மோர் | 483 | 37 |  |
| ABD2176 | செப்போர் | SJK(T) Ladang Strathisla | **சத்தியசாலா தமிழ்ப்பள்ளி** (சிம்மோர்) | 31200 | சிம்மோர் | 43 | 13 |  |
| ABD2177 | கிந்தா கிலாஸ் | SJK(T) Ladang Kinta Kellas | **கிந்தா கிலாஸ் தமிழ்ப்பள்ளி** (பத்து காஜா) | 31000 | பத்து காஜா | ? | ? |  |
| ABD2178 | செண்ட்ரோங் | SJK(T) Ladang Kinta Valley | **கிந்தாவெளி தமிழ்ப்பள்ளி** (பத்து காஜா) | 31007 | பத்து காஜா | 69 | 11 |  |
| ABD2189 | தாமான் தேசா பிஞ்சி | SJK(T) Taman Desa Pinji | **தாமான் தேசா பிஞ்சி தமிழ்ப்பள்ளி** | 31500 | லகாட் | 207 | 20 | } |
# ஈப்போ

## நட்பு நகரங்கள்

ஈப்போவின் நட்பு நகரங்கள்
- புக்கோக்கா, ஜப்பான்
- நானிங், சீனா
# இறகுப்பந்தாட்டம்

**இறகுப்பந்து** (*Badminton*) விளையாட்டினை பிரிட்டானிய இராணுவ வீரர்கள் 19-ஆம் நூற்றாண்டின் பிற்பகுதியில் இங்கிலாந்தில் அறிமுகம் செய்தனர். இவ்விளையாட்டினை 1873-ஆம் ஆண்டில் இங்கிலாந்தில் ப்யூபர்ட் பிரபுவின் *பாட்மிண்டன்* *மாளிகை* (*Badminton House*) எனும் இடத்தில் ஆடியதால், *பாட்மிண்டன்* என்று அழைக்கத் தொடங்கினர். இது ஒரு மட்டைப் பந்தாட்ட வகை விளையாட்டு. இதில் பூக்குவளை போல் இருக்கும் இறகுகளால் ஆன ஒரு பந்தை, இறுக்கமாகப் பின்னிய வலை மட்டையால் வலைக்கு மேலாகப் போய் எதிர்த்தரப்பு ஆடுகளத்துக்குள் விழுமாறு அடித்து ஆடுவர்
# இறகுப்பந்தாட்டம்

## ஆடுகளம்

இறகுப் பந்தாட்டத்தின் ஆடுகளம் ஒற்றையர் ஆடுகளம், இரட்டையர் ஆடுகளம் என இரண்டு பிரிவுகளாகப் பிரிக்கப்பட்டுள்ளன.
# இறகுப்பந்தாட்டம்

## ஆடுகளம்

### ஒற்றையர் ஆடுகளம்

ஒற்றையர் ஆடுகளத்திற்கான நீளம் 13.40 மீட்டர், அகலம் 5.18 மீட்டர் கொண்டிருக்கும். மையக் கோட்டிலிருந்து ஒவ்வொரு பக்கத்திலும் 1.98 மீட்டர் நீளத்திற்கு குறுகிய பந்து போடும் கோடு (Short Service Line) இருக்க வேண்டும். தரையிலிருந்து வலையின் உயரம் 5 அடி இரண்டு பக்கங்களிலும் 5 அடி 1 அங்குலம் என்பதாக இருக்க வேண்டும்.
# இறகுப்பந்தாட்டம்

## ஆடுகளம்

### இரட்டையர் ஆடுகளம்

இரட்டையர் ஆடுகளத்திற்கான நீளம் 13.40 மீட்டர், அகலம் 6.10 மீட்டர் கொண்டிருக்கும். மையக் கோட்டிலிருந்து ஒவ்வொரு பக்கத்திலும் 1.98 மீட்டர் நீளத்திற்கு குறுகிய பந்து போடும் கோடு இருக்க வேண்டும். இரண்டு பக்கங்களின் பின் கோட்டிற்கு உட்புறம் 76 செ.மீக்கு இரட்டையருக்கான நீள பந்து போடும் கோடு இருக்க வேண்டும். பக்கக் கோட்டிற்கு உட்புறம் இரண்டு பக்கங்களிலும் 46 செ.மீ க்கு ஒற்றையருக்கான பக்கக் கோடு இருக்க வேண்டும்.
# இறகுப்பந்தாட்டம்

## பந்து

இறகுப் பந்தின் எடை 4.73 கிராம் முதல் 5. 50 கிராம் வரை இருக்கலாம். இறகுகள் 14 முதல் 16 வரை இருக்கலாம். பந்தின் விட்டம் 1 முதல் 1 1/8 அங்குலம் கார்க்கின் மேல் இருக்கும். நீளம் 2 1/2 முதல் 2 3/4 அங்குலம் வரை இருக்கலாம்.
# இறகுப்பந்தாட்டம்

## மட்டை

மட்டையின் உயரம் 26 முதல் 27 அங்குலம் வரையும் விட்டம் 8 முதல் 9 அங்குலம் வரையும் இருக்க வேண்டும்.
# இறகுப்பந்தாட்டம்

## ஆட்டக் கணக்கு

ஓர் ஆட்டத்தில் எத்தரப்பினர் 21 புள்ளிகள் எடுக்கிறார்களோ அவ்வணி வெற்றி பெறும். ஒரு போட்டியாட்டத்தில் மூன்றில் இரண்டு மோதல்களில் வென்ற அணியே வெற்றி பெற்ற அணியாகும்.  
இருவர் ஆட்டத்தில் ஒருவர் முதலெறிதலில் (*service*) ஆட்டம் இழந்தால் இரண்டாம் நபருக்கு வாய்ப்பு அளிக்கப்படும். அவருக்குப் பின்னரே எதிர் அணிக்கு கொடுக்கப்படும்.  
இரு அணிகளும் சமமாக 20 புள்ளிகள் வென்றெடுத்தால் 2 புள்ளிகள் முன்னணி பெறும் அணி வெற்றி பெறும் .
# எஸ். ஏ. உதயன்

**எஸ். ஏ. உதயன்** ஈழத்துப் புதின எழுத்தாளர். ஒரு நடிகனாக, ஒப்பனைக் கலைஞனாக, நாடகத் தயாரிப்பாளனாக, நெறியாளனாக அரங்கியல் துறையின் பன்முக ஆளுமை கொண்டவர் இவர்.
# எஸ். ஏ. உதயன்

## அறிமுகம்

இவரது இயற்பெயர் ஏ. ஜே. கே. துரம். இலங்கையின் மன்னார் மாவட்டத்தில் பேசாலையைப் பிறப்பிடமாகக் கொண்டவர். ஆசிரியராகப் பணிபுரிகிறார்.
# எஸ். ஏ. உதயன்

## கலை இலக்கியப்பணி

கவிதை, சிறுகதை, நாவல், நாடகம், கட்டுரை, ஆகியவற்றில் ஈடுபாடுள்ளவர். நாவல் இலக்கியமே இவரை தமிழ் இலக்கிய உலகிற்கு அறிமுகப்படுத்தியது. மற்றும் ஒரு நடிகனாக, ஒப்பனைக் கலைஞனாக, நாடகத் தயாரிப்பாளனாக, நெறியாளனாக அரங்கியல் துறையின் பன்முக ஆளுமை கொண்டவராகவும் திகழ்கின்றார்.
# எஸ். ஏ. உதயன்

## வெளிவந்த நூல்கள்

- லோமியா (நாவல்) - 2008, சாளரம் வெளியீடு, சென்னை.
- தெம்மாடுகள் (நாவல்) - 2009, திருப்புமுனை வெளியீடு, மன்னார்,
- வாசாப்பு (நாவல்) - 2010, திருமறைக் கலாமன்ற வெளியீடு, கொழும்பு.
- சொடுதா - (நாவல்) - 2011, கலையருவி வெளியீடு, மன்னார்.
- குண்டுசேர் - (சிறுகதைத் தொகுப்பு) - 2012
# எஸ். ஏ. உதயன்

## விருதுகள்

- லேமியா - 2008 ஆம் ஆண்டிற்கான சிறந்த நூல் இலக்கிய விருது, பவளசுந்தராம்பாள் தமிழியல் விருது, இலங்கை இலக்கியப் பேரவை விருது ஆகியவற்றைப் பெற்றது.
- தெம்மாடுகள் - 2009 ஆம் ஆண்டிற்கான சிறந்தநூல் இலக்கிய விருது தமிழியல் விருது ஆகியவற்றைப் பெற்றது.
# புபுது தசநாயக்க

**புபுது பாத்தியா தசநாயக்க** (*Pubudu Bathiya Dassanayake*, பிறப்பு: சூலை 11, 1970), கனடாத் துடுப்பாட்ட அணியின் பயிற்றுனர். இவர் இலங்கை, கண்டியைப் பிறப்பிடமாகக் கொண்டவர். 1993 முதல் 1994 வரை இவர் 11 தேர்வுத் துடுப்பாட்டப் போட்டிகளிலும், 16 ஒருநாள் போட்டிகளிலும் இலங்கை அணிக்காக விளையாடினார். 1993 இல் தென்னாப்பிரிக்காவுக்கு எதிரான தேர்வுப் போட்டித் தொடரில் முதள் தடவையாக இலங்கை அணிக்காக குச்சுக் காப்பாளராகத் தேர்ந்தெடுக்கப்பட்டார். முதலாவது போட்டியில் ஏழு ஓட்டங்களை மட்டுமே எடுத்திருந்தார். இலங்கை அணியின் 94/95 நியூசிலாந்துப் போட்டித் தொடரில் விளையாட இவர் தேர்ந்தெடுக்கப்படவில்லை. எனினும் இவர் இலங்கையில் முதல்தரப் போட்டிகளில் பங்குபற்றினார். 1998 இல் இலங்கை ஏ அணியில் சேர்ந்து பன்னாட்டுப் போட்டிகளில் விளையாடினார். அதன் பின்னர் இவர் கனடா துடுப்பாட்ட அணிக்காக உலகக்கிண்ணத் தெரிவுப் போட்டிகளில் பங்குபற்றி சராசரியாக 15.2 ஓட்டங்களை எடுத்தார்.  
2007 ஆகத்து 29 ஆம் நாளில் இவர் கனடா அணியின் நிரந்தரப் பயிற்சியாளராக அறிவிக்கப்பட்டார்
.
# பொறியியல் மற்றும் தொழிநுட்பவியல் கல்லூரி

பொறியியல் கல்லூரி என்பது பொதுவாகப் பொறியியல் கல்வியை வழங்கும் கல்லூரிகளைக் குறிக்கும்.கல்லூரி இணைக்கப்பட்டுள்ள பல்கலைக்கழகத்தைப் பொறுத்துப் பொறியியல் கல்விக்கான கால அளவானது நான்கு முதல் ஐந்து ஆண்டுகள் வரை இருக்கும்.  
இந்தியாவில் 5000 க்கும் மேற்பட்ட பொறியியல் கல்லூரிகள் உள்ளன.
# பொறியியல் மற்றும் தொழிநுட்பவியல் கல்லூரி

## பொறியியல் கல்லூரிகளின் எண்ணிக்கையின் அடிப்படையில் இந்திய மாநிலங்கள்

| S.No | State/Union Territory | Number of Engineering Institutes |  |
| --- | --- | --- | --- |
| 1 | ஆந்திரப் பிரதேசம் | 900 |  |
| 2 | அருணாசலப் பிரதேசம் | 3 |  |
| 3 | அசாம் | 22 |  |
| 4 | பீகார் | 30 |  |
| 5 | சண்டிகர் | 9 |  |
| 6 | சத்தீசுகர் | 75 |  |
| 7 | தில்லி | 37 |  |
| 8 | கோவா (மாநிலம்) | 10 |  |
| 8 | குசராத்து | 120 |  |
| 9 | அரியானா | 342 |  |
| 10 | இமாச்சலப் பிரதேசம் | 54 |  |
| 11 | சம்மு காசுமீர் | 28 |  |
| 12 | சார்க்கண்ட் | 33 |  |
| 13 | கருநாடகம் | 400 |  |
| 14 | கேரளம் | 198 |  |
| 15 | மத்தியப் பிரதேசம் | 285-310 |  |
| 16 | மகாராட்டிரம் | 739 |  |
| 17 | மேகாலயா | 4 |  |
| 18 | ஒடிசா | 1000 |  |
| 19 | புதுச்சேரி | 21 |  |
| 20 | பஞ்சாப் (இந்தியா) | 221 |  |
| 21 | இராச்சசுத்தான் | 338 |  |
| 22 | சிக்கிம் | 3 |  |
| 23 | தமிழ்நாடு | 934 |  |
| 24 | திரிபுரா | 2 |  |
| 25 | உத்தரப் பிரதேசம் | 466 |  |
| 26 | உத்தராகண்டம் | 4 |  |
| 27 | மேற்கு வங்காளம் | 155 |  |
| 28 | மணிப்பூர் | 2 |  |
| - | Total | 5672 | } |
# விக்கிப்பீடியா:முதற்பக்கக் கட்டுரைகள்/மார்ச் 6, 2011

**1979 துடுப்பாட்ட உலகக்கிண்ணம்** ஒருநாள் பன்னாட்டுத் துடுப்பாட்டப் போட்டிகளின் இரண்டாவது உலகக் கிண்ணத்துக்கான போட்டியாகும். இப்போட்டிகள் 1979 சூன் 9 முதல் சூன் 23 வரை இங்கிலாந்தில் இடம்பெற்றது. இதில் மொத்தம் 8 நாடுகள் பங்கேற்றன. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து ஆகிய அணிகளுடன் இலங்கையும் பங்கு பற்றின. ஆப்பிரிக்க நாடுகள் எதுவும் பங்கேற்கவில்லை. பதிலாக கனடாவுக்கு உலகக் கிண்ணத்தில் விளையாட வாய்ப்புக் கிடைத்தது. இனவொதுக்கல் கொள்கை காரணமாக தென்னாப்பிரிக்க அணிக்கு போட்டியில் பங்கேற்க தடை விதிக்கப்பட்டிருந்தது. இப்போட்டிகளில் ஓர் அணிக்கு 60 பந்துப் பரிமாற்றங்கள் விளையாடக் கொடுக்கப்பட்டது. லோட்ஸ் அரங்கில் நடந்த இறுதிப் போட்டியில் மேற்கிந்தியத் தீவுகள் அணி இங்கிலாந்து அணியை 92 ஓட்டங்களால் வெற்றியீட்டி இரண்டாவது தடவையும் உலகக் கோப்பையைக் கைப்பற்றியது. *மேலும்..*
---  
**ம. சிங்காரவேலர்** (1860-1946) தமிழ்நாட்டைச் சேர்ந்த ஒரு பொதுவுடைமைவாதியும் தொழிற்சங்கவாதியும் விடுதலைப் போராட்ட வீரரும் ஆவார். சிங்காரவேலர் வசதியான குடும்பத்தில் பிறந்தவர். தனது பள்ளிக்கல்வியை முடித்த பின் மாநிலக் கல்லூரியில் பட்டப்படிப்பை முடித்தார். அதன்பின் சென்னை சட்டக்கல்லூரியில் சட்டம் பயின்று வழக்குரைஞர் ஆனார். வழக்குரைஞராகத் தன் வாழ்க்கையைத் தொடர்ந்த இவர் பொதுவுடைமைச் சிந்தனைகளாலும் காந்தியச் சிந்தனைகளாலும் ஈர்க்கப்பட்டார். இவர் இந்தியாவில் முதன்முறையாக மே நாளைக் கொண்டாடியவர். மேலும் இந்தியாவின் முதல் தொழிற்சங்கமான சென்னைத் தொழிற்சங்கத்தை 1918இல் தொடங்கினார். காமராஜர் தொடங்கிய மதிய உணவுத்திட்டத்தினை அவருக்கு முன்பே வெற்றிகரமாகச் சென்னையில் நடத்திக் காட்டியவர். காந்தியின் ஒத்துழையாமை இயக்கப் போராட்டத்தில் பங்கு கொண்டு தனது வழக்குரைஞர் ஆடையை எரித்தும் "இனி எப்போதும் வக்கீல் தொழில் பார்க்க மாட்டேன். என் மக்களுக்காகப் பாடுபடுவேன்!" என்று கூறியும் ஆங்கில அரசுக்குத் தனது எதிர்ப்பையும் காந்திக்குத் தனது ஆதரவையும் காட்டினார். இவரைப் போற்றும் விதமாக சென்னை மாவட்ட ஆட்சியர் அலுவலகத்திற்கு சிங்காரவேலர் மாளிகை என்று தமிழ்நாடு அரசு பெயர் சூட்டியுள்ளது. *மேலும்..*
# மருத்துவக் கல்லூரி

**மருத்துவக் கல்லூரி** (*Medical College* / *Medical School*) என்பது மருத்துவப் பாடப் பிரிவுகளைக் கற்பிக்கும் கல்வி நிறுவனங்களைக் குறிக்கும். இதன் மாணவர் நுழைவு தகுதிகள், அமைப்பு, பாடத்திட்டம், வழங்கப்படும் பட்டங்கள், படிக்கும் கால அளவை போன்றவை ஒவ்வொரு நாட்டுக்கும் மாறுபடுகிறது. அமெரிக்கா, கனடா போன்ற நாடுகளில் மருத்துவப் படிப்புக்கு ஒரு இளங்கலைப் பட்டம் கல்வித் தகுதியாகத் தேவைப்படுகிறது. இந்தியா, சீனா போன்ற ஆசிய நாடுகளில் மருத்தவப் படிப்புக்கு பள்ளிக் கல்வி மட்டுமே தகுதியாக உள்ளது.
# விளையாட்டு மற்றும் உடல்நலக் கல்வியியல் கல்லூரி

**விளையாட்டு மற்றும் உடல்நலக் கல்வியியல் கல்லூரி** (*Physical education colleges*) என்பது விளையாட்டு மற்றும் உடல்நலக் கல்விப் பாடப் பிரிவுகளைக் கற்பிக்கும் கல்வி நிறுவனங்களைக் குறிக்கும். இவற்றில் படித்து பட்டம் பெறுபவர்கள் கல்வி நிறுவனங்களில் உடற்கல்வி ஆசிரியர்கள், விளையாட்டுப் பயிற்சியாளர்கள் போன்ற தொழில்களில் ஈடுபடுகின்றனர்.
# யெரெவான்

**யெரெவான்** (*Yerevan*, , உச்சரிப்பு:jɛɾɛˈvɑn) ஆர்மீனியாவின் தலைநகரமும் பெரிய நகரமும் ஆகும். ஹ்ராஸ்டன் (Hrazdan) நதிக் கரையில் அமைந்துள்ள இந்நகரமே ஆர்மீனியாவின் நிர்வாக, கலை, கலாசார மற்றும் தொழிற்துறை மையமாகும். இது 1918 முதல் தலைநகரமாக விளங்குகின்றது.  
யெரெவானின் வரலாறு கிமு எட்டாம் நூற்றாண்டு வரை பழமையானதாகும். முதலாம் ஆர்கிஸ்தி மன்னனால் கி.மு. 782 இல் அரராத் சமவெளியின் மேற்குக் கரையில் எரெபுனி கோட்டை (Erebuni Fortress) அமைக்கப்பட்டது இந்நகரின் தோற்றம் ஆகும். முதலாம் உலகப்போரின் பின்னர் ஆர்மீனிய இன அழிப்பில் தப்பிய ஆயிரக்கணக்கான ஆர்மீனியர்கள் இவ்விடத்தில் குடியேறியதை அடுத்து, ஆர்மீனியாவின் தலைநகராக இது மாறியது. ஆர்மீனியா சோவியத் ஒன்றியத்தின் ஓர் அங்கத்துவ நாடானதிலிருந்து இந்நகரம் துரித வளர்ச்சியடைந்தது.  
2009 ஆம் ஆண்டு மதிப்பீட்டின் படி யெரெவானின் மக்கள்தொகை 1,121,900 ஆகக் காணப்பட்டது.  
யுனெஸ்கோவினால், 2012 ஆம் ஆண்டின் உலகப் புத்தகத் தலைநகரமாக யெரெவான் அறிவிக்கப்பட்டது.
# யெரெவான்

## வரலாறு

யெரெவான் நகரம் கிமு 800 முதல் உலகில் மக்கள் தொடர்ந்து வசித்து வரும் மிகப்பழமையான நகரங்களில் ஒன்றாகும். ஆர்மீனியாவின் 13வது தலைநகராக 1918 முதல் யெரெவான் உள்ளது. யெரெவான் அருகே வரலாற்றுப் புகழ் பெற்ற அரராத் மலை உள்ளது. யெரெவான் நகரத்தின் அருகே உள்ள மலை மீது கிபி ஒன்பதாம் நூற்றாண்டில் எழுப்பப்பட்ட ததேவ் கிறிஸ்தவ மடாலயம் மிகவும் குறிப்பிடத்தக்கது.  
யெரெவான் நகரம் துவக்கத்தில் ரோமானியர்கள், பார்த்தியப் பேரரசு கட்டுப்பாட்டில் இருந்தது. பின்னர் அரேபியர்கள், மங்கோலியர்கள், துருக்கியர்கள், பாரசீகர்கள், ரஷ்யர்கள் என்று மாறி மாறி இதைத் தன்வசமாக்கிக் கொண்டார்கள். 1582-ல் துருக்கியர்கள் வசமானது. பின்னர் மீண்டும் ரஷ்யர்கள் கைக்குச் சென்றது.  
1920-ல் இது அர்மீனியக் குடியரசின் தலைநகரானது. யெரெவான் *பிங்க் நகரம்* என்று அழைக்கப்படுகிறது. இங்குள்ள எரிமலைப் பாறைகள் பிங்க் வண்ணத்தில் காணப்படுகின்றன. யெரெவானில் உள்ள பல கட்டடங்கள் இந்தப் பாறை கற்களால்தான் கட்டப்பட்டுள்ளன. அர்மீனியாவின் மொத்த மக்கள் தொகையில் மூன்றில் ஒரு பங்கு பேர் யெரெவானில்தான் வசிக்கிறார்கள். பண்டைய காலத்தில் *எரெபுனி* என்ற பெயரில் அழைக்கப்பட்ட இந்த நகரம், பிறகு *எரிவான்* என்றும் தற்போது யெரெவான் என்றும் அழைக்கப்படுகிறது.  
கிமு. 782ல் எழுப்பப்பட்ட ஒரு பெரும் கோட்டை, இந்த நகரின் அடையாளமாகவும் சரித்திரச் சின்னமாகவும் விளங்குகிறது. முதலாம் உலகப் போருக்குப் பின் 1915ல், ஒட்டாமன் பேரரசு, துருக்கியிலுள்ள ஆர்மீனியர்களை இனப்படுகொலை செய்தது. இனப் படுகொலையின்போது தப்பிய ஆயிரக்கணக்கான அர்மீனியர்கள் யெரெவான் நகரத்தில் குடியேறினார்கள். யெரெவான் நகரக் கோட்டை ஆர்மீனியர்களுக்கு பாதுகாப்பு வழங்கியது. யெரெவான் அர்மீனியாவின் தலைநகராக மாறியதற்கு இதுவும் முக்கியக் காரணம்.  
பின்னர் யெரெவான் நகரம் சோவியத் யூனியனின் ஒரு பகுதியாக விளங்கியது. சோவியத் யூனியன் கலைந்தபோது தனி நாடானது. அர்மீனியாவின் நிர்வாகம், கலாச்சார மையமாக எரெவான் விளங்குகிறது.
# உலகப் புத்தகத் தலைநகரம்

**உலகப் புத்தகத் தலைநகரம்** (*World Book Capital*) என்பது, நூல்கள் மற்றும் வாசித்தல் துறைகளில் ஒரு நகரத்தின் செயற்பாடுகளின் தரம் மற்றும் முன்னேற்றத்தை அங்கீகரிக்கும் முகமாக ஐக்கிய நாடுகள் கல்வி, அறிவியல், பண்பாட்டு நிறுவனத்தினால் (யுனெஸ்கோ) அந்நகரத்திற்கு வழங்கப்படும் சிறப்புப் பெயராகும்.  
இது ஓர் ஆண்டின் உலக புத்தக மற்றும் பதிப்புரிமை நாளான ஏப்ரல் 23 முதல் அடுத்த ஆண்டு ஏப்ரல் 22 வரையான காலப்பகுதியைக் கொண்டதாகும்.
# உலகப் புத்தகத் தலைநகரம்

## உலகப் புத்தகத் தலைநகரங்கள்

பின்வரும் நகரங்கள் உலகப் புத்தகத் தலைநகரங்களாக அறிவிக்கப்பட்டுள்ளன:
| 2001 | மத்ரித் |  |
| --- | --- | --- |
| 2002 | அலெக்சாந்திரியா |  |
| 2003 | புது தில்லி |  |
| 2004 | ஆண்ட்வெர்ப் |  |
| 2005 | மொண்ட்ரியால் |  |
| 2006 | துரின் |  |
| 2007 | பொகோட்டா |  |
| 2008 | ஆம்ஸ்டர்டம் |  |
| 2009 | பெய்ரூத் |  |
| 2010 | லியுப்லியானா |  |
| 2011 | புவெனஸ் ஐரிஸ் |  |
| 2012 | யெரெவான் |  |
| 2013 | பேங்காக் |  |
| 2014 | Port Harcourt |  |
| 2015 | இஞ்சியோன் |  |
| 2016 | விராத்ஸ்சாஃப் |  |
| 2017 | கொனாக்ரி | } |
# கோயம்புத்தூர் மருத்துவக் கல்லூரி மருத்துவமனை

**கோயம்புத்தூர் மருத்துவக் கல்லூரி மருத்துவமனை** என்பது தமிழக அரசிற்குச் சொந்தமான கோவை மருத்துவக் கல்லூரியின் மாணவர்கள் பயன்பெறும் வகையிலும், கோயம்புத்தூர், நீலகிரி, ஈரோடு மாவட்ட மக்கள் பயன்பெறும் வகையிலும் தமிழக அரசினால் 14-7-1909 அன்று ஒரு மருத்துவமனையாகத் தொடங்கப்பட்டு, 1969 -ல் மருத்துவக்கல்லூரி மருத்துவமனையாகத் தரம் உயர்த்தப்பட்ட ஒரு மருத்துவமனையாகும்.
# கோயம்புத்தூர் மருத்துவக் கல்லூரி மருத்துவமனை

## நிருவாகம்

கோயம்புத்தூர் மாவட்ட ஆட்சியரின் நேரடி நிருவாகத்தின் கீழ் வரும் இம்மருத்துவமனையை மருத்துவமனையின் தலைவர் (Dean) நிருவகிக்கிறார். இவருக்குக் கீழ் ஒரு கண்காணிப்பாளரும், இருப்பிட மருத்துவ அலுவலரும் (Resident Medical Offier-RMO) பொறுப்பில் இருக்கின்றனர். தமிழ்நாடு மருத்துவப் பணிகள் கழகம் செயல் தலைமையகமாக இருக்கிறது.
# கோயம்புத்தூர் மருத்துவக் கல்லூரி மருத்துவமனை

## அமைவிடம்

கோயம்புத்தூர் திருச்சி சாலையில் அமைந்துள்ள இம்மருத்துவமனைக்கு மிக அருகாமையில் தான் 'பாரத் ஸ்டேட் பாங்கு' சாலையில் கோயம்புத்தூர் சந்திப்பு தொடர் வண்டி நிலையம் அமைந்துள்ளது. அரசினர் கலைக் கல்லூரி, மாவட்ட ஆட்சியர் அலுவலகம், மாவட்டக் காவல் அலுவலகம் (DPO), கோயம்புத்தூர் தெற்கு வட்டாட்சியர் அலுவலகம், மாநகரக் காவல் அலுவலகம்(Coimbatore City Police Office), கோயம்புத்தூர் மாவட்ட அமர்வு நீதிமன்றம் ஆகியனவும் இம் மருத்துவமனைக்கு அருகில் அமைந்துள்ள முதன்மையான அரசு அலுவலகங்கம் ஆகும்.
# கோயம்புத்தூர் மருத்துவக் கல்லூரி மருத்துவமனை

## துறைகள்

இம்மருத்துவமனையில் உள்ள சில முதன்மையான துறைகள்:  
1. விபத்து மற்றும் அவசர கால மருத்துவ நடவடிக்கைகள்.
1. இதயவியல்.
1. பல் மருத்துவம்.
1. காது, மூக்கு, தொண்டை.
1. பொது மருத்துவம்.
1. பொது அறுவை மருத்துவ நடவடிக்கைகள்.
1. தொழுநோய்.
1. பரவக்கூடிய நோய்கள்.
1. வயிறு மற்றும் குடலியல் மருத்துவம்.
1. குழந்தைகள் மற்றும் மகளிர் மருத்துவம்.
1. புற்றுநோய்.
1. மன நலம்.
1. தோல்.
1. காச நோய்.
1. பாலுறவு வாயிலாகப் பரவும் நோய்கள்.
# கோயம்புத்தூர் மருத்துவக் கல்லூரி மருத்துவமனை

## சிறப்புத் தன்மைகள்

- நாள் முழுவதும் செயல்படும் அவசர மருத்துவ நடவடிக்கைகள் பிரிவு.
- முழு உடல் பரிசோதனைப் பிரிவு.
- இரத்த வங்கி.  
=
# வார்ப்புரு:Weather box

<includeonly>{|
|-
! மாதம்
! சன
! பிப்
! மார்
! ஏப்
! மே
! சூன்
! சூலை
! ஆக
! செப்
! அக்
! நவ
! திச
! |ஆண்டு}}
|-
| ''|}}}
|}</includeonly><noinclude>  
</noinclude>
# கல்வியியல் கல்லூரிகள்

ஆசிரியர் பணிக்கான கல்வியியல் குறித்த பாடங்களைக் கொண்டு நடத்தப்படும் கல்லூரிகள் **கல்வியியல் கல்லூரிகள்** என அழைக்கப்படுகின்றன. இந்தியாவில் இத்தகைய கல்வியியல் கல்லூரிகளில் இளம்நிலை, முதுநிலை மற்றும் ஆய்வியல் நிறைஞர் பட்டப்படிப்புகள் நடாத்தப்படுகின்றன. இலங்கையில் கல்வியியல் கல்லூரிகள் தற்போதுவரை கற்பித்தலுக்கான டிப்புளோமா கற்கைநெறிகளையே நடாத்திவருகின்றன.
# கல்வியியல் கல்லூரிகள்

## தமிழ்நாட்டிலுள்ள கல்வியியல் கல்லூரிகள்

தமிழ்நாட்டில் கல்வியியல் கல்விக்காக தமிழ்நாடு ஆசிரியர் கல்வியியல் பல்கலைக்கழகம் அமைக்கப்பட்டுள்ளது. இந்தப் பல்கலைக்கழகத்தின் கீழ் அரசுக் கல்லூரிகள், தன்னாட்சிக் கல்லூரிகள் மற்றும் சுயநிதிக் கல்லூரிகள் போன்றவை இணைக்கப்பட்டுள்ளன.
# கல்வியியல் கல்லூரிகள்

## தமிழ்நாட்டிலுள்ள கல்வியியல் கல்லூரிகள்

### அரசுக் கல்லூரிகள்

தமிழ்நாட்டில் 5 அரசு கல்வியியல் கல்லூரிகள் உள்ளன. இவற்றில் கோயம்புத்தூரில் மட்டும் முதுநிலைப் பட்டப்படிப்பு உள்ளன. மற்ற கல்லூரிகளில் இளநிலைப்பட்டப்படிப்பு மட்டும் உள்ளன.  
1. அரசு பெண்கள் கல்வியியல் கல்லூரி, கோயம்புத்தூர். (இளநிலைப் பட்டப்படிப்பு இடங்கள்- 120 , முதுநிலைப் பட்டப்படிப்பு இடங்கள்-30)
1. அரசு கல்வியியல் கல்லூரி, குமாரபாளையம், நாமக்கல்.(இளநிலைப் பட்டப்படிப்பு இடங்கள்- 105)
1. அரசு கல்வியியல் கல்லூரி, புதுக்கோட்டை. (இளநிலைப் பட்டப்படிப்பு இடங்கள்- 100)
1. அரசு கல்வியியல் கல்லூரி, ஒரத்தநாடு, தஞ்சாவூர் மாவட்டம்.(இளநிலைப் பட்டப்படிப்பு இடங்கள்- 100)
1. அரசு கல்வியியல் கல்லூரி, வேலூர்.(இளநிலைப் பட்டப்படிப்பு இடங்கள்- 117)
# கல்வியியல் கல்லூரிகள்

## தமிழ்நாட்டிலுள்ள கல்வியியல் கல்லூரிகள்

### தன்னாட்சிக் கல்லூரிகள்

தமிழ்நாட்டில் 7 தன்னாட்சி நிலைக் கல்வியியல் கல்லூரிகள் உள்ளன. இவைகளில் இளநிலைப் பட்டப்படிப்புகள் மற்றும் முதுநிலைப் பட்டப்படிப்புகள் உள்ளன. இந்த 7 கல்லூரிகளிலும் முதுநிலைப் பட்டப்படிப்பிற்கு 35 இடங்கள் வீதம் உள்ளன. இளநிலைப்பட்டப்படிப்புக்கான இடங்கள் அடைப்புக்குறிக்குள் அளிக்கப்பட்டுள்ளன.  
1. கல்வியியல் மேம்பாட்டு நிறுவனம் (தன்னாட்சி), சைதாப்பேட்டை, சென்னை(இளநிலைப் பட்டப்படிப்பு இடங்கள்- 230)
1. வெலிங்டன் சீமாட்டி கல்வியியல் மேம்பாட்டு நிறுவனம் (தன்னாட்சி), திருவல்லிக்கேணி, சென்னை. (இளநிலைப் பட்டப்படிப்பு இடங்கள்- 200)
1. மேஸ்டன் கல்வியியல் கல்லூரி (தன்னாட்சி), இராயப்பேட்டை, சென்னை.(இளநிலைப் பட்டப்படிப்பு இடங்கள்- 120)
1. எ ன்.கே.டி.பெண்கள் கல்வியியல் கல்லூரி (தன்னாட்சி), திருவல்லிக்கேணி, சென்னை. (இளநிலைப் பட்டப்படிப்பு இடங்கள்- 250)
1. பு னித கிறிஸ்டோபர் கல்வியியல் கல்லூரி (தன்னாட்சி), வேப்பேரி, சென்னை. (இளநிலைப் பட்டப்படிப்பு இடங்கள்- 160)
1. ஸ்டெல்லா மதுதினா கல்வியியல் கல்லூரி (தன்னாட்சி), அசோக் நகர், சென்னை. (இளநிலைப் பட்டப்படிப்பு இடங்கள்- 200)
1. ஸ்ரீ இராமகிருஷ்ணா மிசன் வித்யாலயா கல்வியியல் கல்லூரி (தன்னாட்சி), பெரியநாயக்கன்பாளையம், கோயம்புத்தூர். (இளநிலைப் பட்டப்படிப்பு இடங்கள்- 100)
# கல்வியியல் கல்லூரிகள்

## தமிழ்நாட்டிலுள்ள கல்வியியல் கல்லூரிகள்

### சுயநிதிக் கல்லூரிகள்

தமிழ்நாட்டில் கல்வியியல் கல்வி அளிக்கும் 649 சுயநிதிக் கல்லூரிகள் செயல்பட்டு வருகின்றன.
# கல்வியியல் கல்லூரிகள்

## நுழைவுத் தகுதி

- இக்கல்லூரிகளில் சேர்வதற்கு இளங்கலை அல்லது இளம் அறிவியல் பட்டங்கள் பெற்றிருக்க வேண்டும். வணிகம், பொருளாதாரம், கணக்கியல் போன்ற மேல்நிலை வகுப்பில் மட்டும் இருக்கும் பாடங்களுக்கு முதுகலைப் பட்டம் பெற்றிருக்க வேண்டும்.
- தமிழ்நாட்டில் வயது வரம்பு இல்லை.
# கூத்தன்குழி

**கூத்தன்குழி** (*Kuthenkuly*) தென் தமிழகத்தின் திருநெல்வேலி மாவட்டத்தில் உள்ள ஒரு கிராமம். இங்கு மீனவர் மக்கள் வாழ்ந்து வருகின்றனர். இவர்கள் பரதவர் இனத்தை சார்ந்தவர்கள்.
# கூத்தன்குழி

## கோவில்கள்

- திருக்காட்சி ஆலயம்
- புனித கித்தேரி திருத்தலம்
- திருச்சிலுவை திருத்தலம்
- மிக்கேல் ஆதிதூதர் திருத்தலம்
# கூத்தன்குழி

## பள்ளிக்கூடம்

- புனித தெரசாள் தொடக்கப் பள்ளி
- புனித வளன் தொடக்கப் பள்ளி
- புனித கித்தேரி உயர்நிலைப் பள்ளி
# கூத்தன்குழி

## கல்லூரி

- பாஸ்டர் லென்சன் பாலிடெக்னிக் கல்லூரி
# கூத்தன்குழி

## திருக்காட்சி ஆலய வரலாறு

நமது ***ஞானத்தந்தை தூய சவேரியார் கி .பி 1542*** -ல் இந்தியாவிற்கு வந்து இறையேசுவின் மறைபரப்பு பணியை ஆற்றிய போது கடலோர மக்களை இறைபக்தி மிகுந்தவர்களாக மாற்றினார் என்பது வரலாறு ஏடுகளின் மூலம் நாம் அறிந்ததே . இதன் படி சுமார் **500** ஆண்டுகளுக்கு முன்னதாகவே நமதூர் மக்கள் கிறிஸ்தவர்களாக மாறி ஆலயங்களை அமைத்து வழிபட்டு வந்தது தெளிவாக தெரிகிறது . இருந்தாலும் ஆதாரபூர்வமாக யேசுசபை குருக்களின் பதிவுகளின் படி **1558** ஆம் ஆண்டு நமது ஊரில் ஆலயம் இருந்ததாக தெளிவாக தெரிகிறது .  
நமது ஊர் தனிப்பங்காக மாறுவதற்கு முன்பாக **1730** -ல் இடிந்தகரையின் துணை பங்காக இருந்தது தெரிகிறது . பங்கு பதிவேட்டின் அடிப்படையில் **1715** -ல் நம்மூரில் பிரெஞ்சுமிஷின் மூலமாக புனித ஸ்நாபக அருளப்பர் நினைவாக பங்கு ஆலயமும் கோவா மிஷின் மூலமாக புனித சூசையப்பர் நினைவாக மற்றொரு ஆலயமும் இருந்து வந்துள்ளது . பின்னர் **1924** -ல் நமது ஊர் தனிபங்காக மாறியது . பங்கு ஆலயமானது பழுதடைந்ததால் புதிய ஆலயம் ஒன்றை அமைக்க ஊர் மக்கள் அக்கறை கொண்டு **1930** -ல் அப்போதைய **பங்கு தந்தை G . மைக்கிள் அடிகளார்** அவர்களின் முயற்சியால் **மேதகு ஆயர் திபூர்ச்சியுஸ் ரோச் ஆண்டகை** அவர்களால் அடிக்கல் நாட்டப்பட்டது . பின்னர் பொருளாதார மற்றும் சமூக சூழ்நிலை காரணமாக தாமதப் பட்டு வந்ததை தெரிந்து கொண்ட மக்கள் மீண்டும் அக்கறை எடுத்து கொண்ட மறைமாவட்டமே வியக்கும் அளவிற்கு மிகப்பெரிய பிரமாண்டமான ஆலயம் ஒன்றை எழுப்பினர்  
பிரமாண்டமான நமது ஆலயத்தின் அருள்பொங்கும் பலிபீடமானது அனைவரையும் கவரும் வகையில் அமைந்துள்ளது. முன்பகுதியானது அழகிய வேலைப்பாடுகள் நிறைந்து கலைநயமிக்க முறையில் முதல் இரு ஆயர்களின் மறைமாவட்ட விருதுவாக்கான  
**"அன்பே எனது விண்மீன் "**  
**"அன்பில் உண்மை ஆற்றல் "** இவற்றை இரு பக்கமும் தாங்கி உள்ளது மற்ற ஆலயங்களை விட சிறப்பம்சமாகும். இந்த அழகான ஆலயத்தை திறந்து வைத்து அர்ச்சிக்க **பங்குத்தந்தை வியாகுலம் அடிகளார்** அவர்களின் முயற்சியால் **மேதகு ஆயர் தாமஸ் பர்னாந்து ஆண்டகை** அவர்களின் திருகரங்களால் 1966 ஜனவரி 5 ஆம் தேதி திறந்து வைத்து அர்ச்சித்து ஆசியுரை வழங்கும் போது இறைமகன் இயேசு பிறந்து மூன்று ஞானிகளுக்கு (கஸ்பார் , மெல்கியோர் , பல்த்தசார் ) காட்சியை வழங்கியதை நினைவுபடுத்தும் வகையில் **புனித மூவரசர்களுக்கு அர்ப்பணமாக்கி** திருக்காட்சி ஆலயம் என்று பெயர் சூட்டி மகிழ்ந்தார் .  
பல பங்குத்தந்தையர்களின் மூலம் பல வகைகளில் பராமரிக்கப்பட்டு வந்த ஆலயமானது **2006 ஆம் ஆண்டு** புதுபிக்கப்பட வேண்டுமென்று ஊர்மக்களால் முடிவெடுத்து நமது **அன்பு தந்தை J . கிளாரன்ஸ் தினேஷ் அடிகளார்** அவர்களின் பெரும் முயற்சியால் கூத்தன்குழி பொதுமக்கள் அனைவரின் பேராதரவோடும் கட்டி முடிக்கப்பட்டு சிறப்பான முறையில் நவீனமயமாக்கப்பட்டு **மறைமாவட்ட ஆயர் மேதகு யுவான் அம்புரோஸ் ஆண்டகை** அவர்களால் **2011 மே 11** ஆம் தேதி திறந்து வைத்து அர்சிக்கப்பட்டு **மதுரை பேராயர் மேதகு பீட்டர் பர்னாந்து ஆண்டகை** அவர்களால் மே 20 ஆம் தேதி பெருவிழா கொண்டாடப்பட்டது  
இது **"அன்பின் பிறப்பிடம் !**
**அருளின் இருப்பிடம் !**
'''அமைதியின் உறைவிடம் !!
'''
மாணிக்கவிழாவை (40 ஆம் ஆண்டு முடித்து விட்டு 50 ஆம் ஆண்டு பொன்விழாவை நோக்கி 46 ஆம் ஆண்டில் அடியெடுத்து வைக்கிறது. இந்த ஆலயம்  
'